Kry 30% af vir verblyf wat 5 nagte of langer is. Geldig vanaf 1 Des 2019 tot 31 Jan 2020.
De Vrolike Vark is deel van Elephant Lodge in die Mabalingwe Natuurreservaat. Mabalingwe is in die hartjie van die Waterberge, net buite Bela-Bela. Dit is 'n wegbreekplek vir natuurliefhebbers waar vlakvarke, nyalas en koedoes elke dag gaste op die patio kom groet.
Die selfsorg-eenheid het 2 slaapkamers en bied slaapplek aan 4 gaste. Elke slaapkamer het 2 enkelbeddens en 'n en suite-badkamer, 1 met 'n stort-oor-bad en die ander met 'n stort. Linne en handdoeke word voorsien en lugversorging is beskikbaar.
Die kombuis is toegerus met 'n yskas, tweeplaatstoof, mikrogolfoond, koffie- en teemaakgeriewe, breekware en eetgerei.
Die sitarea het gemaklike rusbanke en 'n TV met 'n volledige DStv-pakket.
Die eenheid het 'n privaat boma met 'n uitsig oor 'n klein stroompie.
Dit is naby die gemeenskaplike swembad, 'n mini-gholfbaan, tennisbane, muurbalbaan, tafeltennistafel, pooltafel en 'n winkel.
Die Mabalingwe Natuurreservaat is die tuiste van die Groot 5 en die oord bied ook wildritte, perdryritte, 'n restaurant, dameskroeg en die unieke Kalahari-boskroeg. By die swembad kan Eddie en Simon die kinders ure lank vermaak.